CELEX: 32001D0509
Language: da
Date: 2001-06-26 00:00:00
Title: 2001/509/EF: Rådets afgørelse af 26. juni 2001 om Det Europæiske Fællesskabs tiltrædelse af FN's Økonomiske Kommission for Europas regulativ nr. 108 vedrørende godkendelse af fabrikationen af regummierede dæk til motorkøretøjer og påhængskøretøjer dertil

Avis juridique important

|

32001D0509

2001/509/EF: Rådets afgørelse af 26. juni 2001 om Det Europæiske Fællesskabs tiltrædelse af FN's Økonomiske Kommission for Europas regulativ nr. 108 vedrørende godkendelse af fabrikationen af regummierede dæk til motorkøretøjer og påhængskøretøjer dertil  

EF-Tidende nr. L 183 af 06/07/2001 s. 0037 - 0037

Rådets afgørelseaf 26. juni 2001om Det Europæiske Fællesskabs tiltrædelse af FN's Økonomiske Kommission for Europas regulativ nr. 108 vedrørende godkendelse af fabrikationen af regummierede dæk til motorkøretøjer og påhængskøretøjer dertil(2001/509/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret")(1), særlig artikel 3, stk. 3, og artikel 4, stk. 2, andet led,under henvisning til forslag fra Kommissionen(2),under henvisning til samstemmende udtalelse fra Europa-Parlamentet(3), ogud fra følgende betragtninger:(1) De ensartede forskrifter i regulativ nr. 108 fra De Forenede Nationers Økonomiske Kommission for Europa vedrørende godkendelse af fabrikationen af regummierede dæk til motorkøretøjer og påhængskøretøjer dertil tilsigter at fjerne de tekniske hindringer for samhandelen med motorkøretøjer mellem de kontraherende parter for så vidt angår regummierede dæk og at opnå en høj grad af sikkerhed og miljøbeskyttelse.(2) Der er givet meddelelse til de kontraherende parter om regulativ nr. 108, og det er trådt i kraft som bilag til overenskomsten af 1958 som revideret over for de kontraherende parter, der ikke rettidigt har givet underretning om, at de ikke kan tilslutte sig det.(3) Der vil senere ved hjælp af et direktiv blive truffet bestemmelse om ensartet anvendelse af regulativ nr. 108, dels for at give virksomhederne tid til at træffe forholdsregler til at overholde regulativets forskrifter, dels for at undgå, at forskellige ikrafttrædelsesdatoer i de enkelte medlemsstater griber forstyrrende ind i markedet for regummierede dæk. Det betyder dog ikke, at regulativet bliver integreret i systemet for typegodkendelse af motorkøretøjer og påhængskøretøjer dertil -TRUFFET FØLGENDE AFGØRELSE:Eneste artikelDet Europæiske Fællesskab tiltræder regulativ nr. 108 fra De Forenede Nationers Økonomiske Kommission for Europa vedrørende godkendelse af fabrikationen af regummierede dæk til motorkøretøjer og påhængskøretøjer dertil.Teksten til regulativet er knyttet til denne afgørelse(4).Udfærdiget i Luxembourg, den 26. juni 2001.På Rådets vegneT. ÖstrosFormand(1) EFT L 346 af 17.12.1997, s. 78.(2) EFT C 177 E af 22.6.2000, s. 47.(3) Udtalelse afgivet den 15.5.2001 (endnu ikke offentliggjort i EFT).(4) Regulativet offentliggøres på et senere tidspunkt i EFT.